
ДОГОВОР
№90

Днес, 12.06.2015 г. в гр. Гулянци се подписа настоящият договор между: 
ОБЩИНА ГУЛЯНЦИ, БУЛСТАТ 000413691, със седалище в гр. Гулянци, адрес на управление: гр. Гулянци, област Плевен, ул. „Васил Левски” No 32, тел. 06561 2171, факс 06561 2567, представлявана от Лъчезар Петков Яков – Кмет на Община Гулянци и Стела Иванова –Главен счетоводител, наричана по-долу за краткост „ВЪЗЛОЖИТЕЛ”, от една страна, 



и

Дружество по ЗЗД „ПВГ15“с ЕИК 176873830, управляващ Венцислав Симеонов Беремски, седалище и адрес на управление: гр.Плевен, ул.”Редута” № 2, състоящо се от „ПСТ ПЛЕВЕН”ЕООД гр. Плевен, ул.”Редута”№2 с ЕИК 201892554 представлявано инж. Хари Димитров Найденов, Венцислав Беремски- прокурист и „ВЛАХОВ ИНЖЕНЕРИНГ” ЕООД гр.Плевен, ул. ”Хаджи Димитър” №5, ап.1 с ЕИК114602231, представлявано от инж. Цветан  Христов Влахов , наричанo по-долу ИЗПЪЛНИТЕЛ, от друга страна, 

на основание чл. 41 Закона за обществените поръчки /ЗОП/, като се има предвид предмета на обществената поръчка, открита и проведена на основание Решение № РД-09-23/22.01.2015г. на Кмета на община Гулянци, и Решение № РД-09-166/29.04.2015г. на Кмета на община Гулянци за определяне на изпълнител на обществената поръчка и като се имат предвид всички предложения от приложената оферта на участника, въз основа на които е определен за изпълнител, се сключи настоящият договор за следното:

I. ПРЕДМЕТ НА ДОГОВОРА.

1.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни срещу заплащане: „Инженеринг на обект „Рехабилитация на общински път PVN 1020, (ІІ-11) Гиген - Искър  - граница общини Гулянци и Долна Митрополия- Славовица - ІІІ-3004 от км 0+000 до км 4+990“ по проект MIS ETC 318, финансиран по програмата за трансгранично сътрудничество „Румъния-България” 2007-2013 г., в т.ч.:
1. изготвяне на инвестиционен проект във фаза технически проект с количествено-стойностни сметки по съответните части;
2. изпълнение на ремонта по първи етап, съгласно одобрения от компетентните органи инвестиционен проект.
3. изпълнение на ремонта по втори етап, съгласно одобрения от компетентните органи инвестиционен проект.
4. упражняване на авторски надзор по време на строителството на обекта.
5. всички дейности по приемане на обекта с Протокол обр. 15 и получаване на Удостоверение за въвеждане в експлоатация; 

6. дейности по време на периода за съобщаване на дефекти и гаранционен период на строително – монтажните работи съгласно българското законодателство.

1.2. Изработеният по договора проекти, както и всички материали и съдържащата се в тях информация, са собственост на ВЪЗЛОЖИТЕЛЯ и по отношение на тях, същият има правата по чл. 42, ал. 2 от Закона за авторското право и сродните му права.

II. СРОКОВЕ ПО ДОГОВОРА
2.1. Общият срок за изпълнение на поръчката е 135(сто тридесет и пет) календарни дни от датата на подписване на настоящия договор, в това число предвидени за неблагоприятни климатични условия при изпълнение на строително – монтажните работи, но не по-късно от 15 ноември 2015 година.

2.2. Срокът за изпълнение на поръчката е формиран както следва:

1. Срок за изработване на работен проект и съпътстваща документация и получаване на Разрешение за строеж  - 45(четиридесет и пет) календарни дни
2. Срок за изпълнение на строителните и монтажните работи и подписване на Констативен акт обр. 15 (без забележки) – 90(деведесет)календарни дни, считано от датата на подписване на Протокола за откриване на строителна площадка и определяне на строителна линия и ниво на строежа (обр. 2а), но не по-късно от 15 ноември 2015 година.

2.3. Изпълнителят се задължава да упражнява авторски надзор от датата на подписване на Протокол обр. 2а за откриване на строителна площадка и определяне на строителна линия и ниво до подписването на Констативен акт обр. 15 (без забележки).

2.4. Срокът по т. 2.1. и т. 2.2. спира да тече, когато Възложителят е възпрепятстван за изпълнение от обективни фактори и непредвидени обстоятелства, които са извън неговия контрол. За целта страните по договора подписват протокол, който удостоверява възникналите обстоятелства, началото и края на периода на действието им, и задълженията, които Изпълнителят е бил възпрепятстван да изпълнява в посочения срок, както и причинно-следствената връзка за това.

2.5. В случай, на настъпване на обстоятелства, които налагат спиране, възстановяване и/или удължаване на сроковете за изпълнение на дейностите по договора, ИЗПЪЛНИТЕЛЯТ е длъжен незабавно писмено да уведоми ВЪЗЛОЖИТЕЛЯ, като посочва обстоятелствата и причините, предизвикали спирането, възстановяването и/или удължаването, като прилага план-график за действията, които планира да предприеме във връзка с тези обстоятелства.


2.6. За периода на спиране на изпълнението плащания по Договора не се дължат.

2.7. Забавата за предаването на отделен етап не удължава срока за цялостното изграждане и предаване на обекта, дори когато за забавата е заплатена неустойка.
III. ЦЕНА.

3. Договорената стойност за изпълнение на поръчката е съгласно ценовата оферта на ИЗПЪЛНИТЕЛЯ, която е неразделна част от настоящия договор и възлиза на:
3.1. Договорена цена 
3 127 457,73(три милиона сто двадесет и седем хиляди четиристотин петдесет и седем лева и седемдесет и три стотинки) лв. без ДДС,
3 752 949,27(три милиона седемстотин петдесет и две хиляди деветстотин четиридесет и девет лева и двадесет и седем стотинки) лв. с ДДС,
в това число:
3.1.1.
Проектиране:
40 000(четиридесет хиляди) лв. без ДДС,
48 000(четиридесет и осем хиляди) лв. с ДДС,
3.1.2.
Изпълнение на СМР 
3 067 777,73(три милиона шестдесет и седем хиляди седемстотин седемдесет и седем лива и седемдесет и три стотинки) лв. без ДДС,
3 681 333,27(три милиона шестстотин осемдесет и една хиляди триста тридесет и три лева и двадесет и седем стотинки) лв. с ДДС,
3.1.3. Цена за упражняване на авторски надзор по време на строителството:
19 680(деветнадесет  хиляди шестстотин и осемдесет) лв. без ДДС,
23 616(двадесет и три хиляди шестстотин и шестнадесет ) лв. с ДДС,

 (2)
Цената по т.3.1 от договора включва всички необходими разходи на ИЗПЪЛНИТЕЛЯ за изпълнението на обекта, вкл. тези за подготовка на строителството, работната ръка, депонирането на строителни отпадъци, извънреден труд и всички други присъщи разходи, не упоменати по-горе.
(3)
Цената по договор е окончателна и не подлежи на промяна при  промени в цените на труда, строителните  продукти, оборудването и др., с изключение на случая на намаляване на цените за изпълнение на договора в интерес на ВЪЗЛОЖИТЕЛЯ.

IV. НАЧИН НА ПЛАЩАНЕ.

4.1  Заплащането на цената за проектиране се извършва, както следва: 

4.1.1. Аванс, в размер на 50% от стойността посочена в т.3.1.1- в 5-дневен срок от подписване на договора и представяне на данъчна фактура от ИЗПЪЛНИТЕЛЯ, 

4.1.2. Окончателно плащане на стойността за проектиране – в 5-дневен срок след предаване на проекта на Възложителя и представяне на фактура в оригинал от ИЗПЪЛНИТЕЛЯ.

4.2 Заплащането на строително-монтажните работи от договора се извършва както следва:

4.2.1 Аванс, в размер на 20 % от стойността посочена в т.3.1.2, в срок до 10 календарни дни след издаване на разрешение за строеж, представяне на неотменима банкова гаранция, обезпечаваща 100 % стойността на авансовия превод, издадена на името на Възложителя, с валидност минимум 30 дни след дата за приключване на договора и оригинал на фактура.

4.2.2 Междинни плащания - ВЪЗЛОЖИТЕЛЯТ заплаща поетапно на ИЗПЪЛНИТЕЛЯ стойността на актуваните и действително извършени дейности за всеки месец от стартиране на изпълнението на дейности по договора на база на представени от ИЗПЪЛНИТЕЛЯ и одобрени от лицето осъществяващо строителен надзор, лицето осъществяващо авторски надзор и ВЪЗЛОЖИТЕЛЯ Количествено-стойностни сметки за извършените строително-монтажни работи, актове и протоколи по Наредба № 3 на МРРБ от 2003 г. за съставяне на актове и протоколи по време на строителството в срок до 30 дни след края на съответния месец, след приспадане на авансово разплатени стойности на съответните видове и количества СМР. 

Стойността на плащанията по т. 4.2.1 и 4.2.2 не може да надвишава 70% от стойността по т. 3.1 от договора.

4.2.3.
Окончателно плащане се извършва след изтичане на срока по договора подписан без забележки протокол образец 15 в срок от 30 календарни дни след представяне от ИЗПЪЛНИТЕЛЯ на ВЪЗЛОЖИТЕЛЯ на одобрените от лицето осъществяващо строителен надзор регламентирани разходно-оправдателни документи (актове и протоколи по Наредба № 3 на МРРБ от 2003 г.) доказващи изпълнението на всички дейности по договора и окончателна фактура, както и одобрени средства от финансиращия орган. Одобрените от лицето осъществяващо строителен надзор, лицето осъществяващо авторски надзор регламентирани разходно-оправдателни документи, доказващи изпълнението на всички дейности по договора и окончателната фактура следва да бъдат представени от ИЗПЪЛНИТЕЛЯ на ВЪЗЛОЖИТЕЛЯ. 

4.3 Заплащането на дължимото възнаграждение за авторски надзор по т.3.1.3 от договора, се извършва в 5-дневен срок след представяне на месечни отчети пропорционално на изпълнените СМР хонорар-сметка с протоколи за действително вложеното време от него на обекта и фактура в оригинал от ИЗПЪЛНИТЕЛЯ.

4.4 Заплащането се извършва по банков път, по сметка на Изпълнителя: 

4.5
 Цените, посочени в ценовото предложение са окончателни и не се променят при промени в цените на труда, строителните продукти, оборудването и др., освен в случаите на чл. 43 от Закона за обществени поръчки. 

V. ПРИЕМАНЕ И ПРЕДАВАНЕ НА РАБОТНИЯ ПРОЕКТ.

5.1.  Работния проект трябва да се изработи в съответствие с изискванията на Възложителя, посочени в приложенията към договора и на всички нормативни актове за проектиране, действащи в страната.

5.2. ИЗПЪЛНИТЕЛЯТ съгласува разработения от него проект със специализираните контролни органи, експлоатационни дружества и общинската администрация до издаване на Разрешение за строеж.

5.3. Ако някоя от инстанциите, пред които ИЗПЪЛНИТЕЛЯТ представя за съгласуване и/или одобряване инвестиционния проект, откаже съгласуване и/или одобряване, ИЗПЪЛНИТЕЛЯТ е длъжен незабавно, за своя сметка да допълни, поправи или преработи проекта, съобразно дадените от тази инстанция указания, да го съгласува отново (ако се налага) и да го предаде на съответната общинска администрация за издаване на Разрешение за строеж.

VI. СТРОИТЕЛСТВО.

6.1. Преди започване на строително-монтажните работи, Изпълнителят може да изгради временната си строителна база, в която следва да осигури най-малко следните складови площи и офиси:

· временни складове за доставяните от Изпълнителя материали, с оглед изискванията за съхранението им;

· площадки за складиране на строителни отпадъци;

· офиси за представители на консултанта и координатора по безопасност и здраве;

· офиси и битови помещения за персонала на Изпълнителя.
6.2. След приключване на работите по предмета на договора, ИЗПЪЛНИТЕЛЯТ своевременно да демонтира от временната си база всичките си съоръжения (складове, офиси и битови помещения), ще изтегли цялата си механизация и невложени материали и ще я разчисти за своя сметка. 

6.3. ИзпълнителяТ трябва да вземе всички необходими мерки за опазване на околната среда (на и извън строителната площадка и на временната си строителна база), както и за недопускане на щети и отрицателно въздействие върху хора и имущество, вследствие замърсяване, лъчения, шум и други вредни последици от работите по предмета на договора.

6.4. ИЗПЪЛНИТЕЛЯТ може да започне строителните и монтажните работи по предмета на договора, само след подписването на Протокол обр. 2а за откриване на строителна площадка и определяне на строителна линия и ниво.

6.5. ИЗПЪЛНИТЕЛЯТ да извърши всички работи във връзка със строежите в съответствие с одобрените и съгласувани инвестиционни проекти, при точно спазване на клаузите на договора и приложенията към него.

6.6. ИЗПЪЛНИТЕЛЯТ да достави и да влага в строежите висококачествени материали и строителни изделия, определени в проекта. Същите трябва да отговарят на техническите изисквания и на количествата, определени в инвестиционния проект, както и на изискванията по приложимите стандарти. Доставяните материали трябва да са придружени със съответните сертификати за качество и произход, декларации за съответствие от производителя/от представителя му и други документи, съгласно изискванията на Закона за техническите изисквания към продуктите и другите позаконови нормативни актове, отностно тези видове документи.

6.7. ИЗПЪЛНИТЕЛЯТ е длъжен да изпълни предмета на договора в съответствие с изискванията към строежите на чл. 169, ал.1 -3 от Закона за устройство на територията (ЗУТ), в съответствие с одобрените инвестиционни проекти, условията на настоящия договор, Наредба № 3/31.07.2003 г. за съставяне на актове и протоколи по време на строителството и на всички други действащи нормативни актове в Република България, приложими към дейностите по предмета на договора. 
6.8. По време на изграждането на строежите, ИЗПЪЛНИТЕЛЯТ е длъжен да спазва всички изисквания на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи.
6.9. ИЗПЪЛНИТЕЛЯТ е длъжен да спазва разработените и одобрени План за безопасност и здраве за всеки един строеж.

6.10. При аварии (течове, прекъсване на електрозахранване и др.) ИЗПЪЛНИТЕЛЯТ предприема незабавни мерки за предотвратяване на по-нататъшното разрастване на аварията, както и мерки за ограничаване на щетите. ИЗПЪЛНИТЕЛЯТ информира общинската администрация за настъпилото събитие незабавно след откриване на аварията. 

6.11. ИЗПЪЛНИТЕЛЯТ е длъжен да извърши приемни измервания, да състави протоколи и извърши всички изпитания съгласно изискванията на Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

6.12. ИЗПЪЛНИТЕЛЯТ извършва дейностите по чл. 175 ал.1 и съдейства при организацията  на дейностите необходими за получаване на Разрешение за ползване съгласно чл. 177 от ЗУТ и Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

VІІ. КОНТРОЛ И ПРИЕМАНЕ НА РАБОТИТЕ

7.1. Контролът по изпълнението и приемането на количеството и качеството на извършените, съгласно договора, строително монтажни работи, се осъществява от ВЪЗЛОЖИТЕЛЯ чрез  упълномощено от него лице - Консултант.

7.2. Количествата на извършените работи, които подлежат на разплащане, се удостоверяват чрез отчет за действително извършените разходи за изпълнение на СМР и при допълнително искане от страна на ВЪЗЛОЖИТЕЛЯ на подробни количествени сметки, ведомости, и др.

7.3. Качествените показатели на вложените материали доставени от ИЗПЪЛНИТЕЛЯ и на извършените работи, там където се изисква, се удостоверяват с протоколи и сертификати от акредитирани лаборатории, удостоверяващи съответствието на влаганите материали с действащите нормативни документи. Контролът на качеството на СМР и на строителните продукти се извършва от ВЪЗЛОЖИТЕЛЯ чрез упълномощено от него лице- Консултант, при осъществяване на непрекъснат надзор по време на изпълнението на СМР и съставяне на протоколите и актовете по чл. 7, ал. 3 Наредба № 3 от 31.07.2003 г. , както и  от проектанта, в съответствие с договора за авторски надзор с ВЪЗЛОЖИТЕЛЯ (в приложимите случаи).

7.4. Окончателното приемане на обекта, се извършва съгласно разпоредбите на Закон за Устройство на територията (ЗУТ) и Наредба № 3 от 31.07.2003 г. за съставяне на актове и протоколи по време на строителство.

VIІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ.

8.1. ВЪЗЛОЖИТЕЛЯТ има право:

8.1.1. Да изисква информация за хода на изпълнението предмета на договора;
8.1.2. Да проверява изпълнението на предмета на договора без да се намесва в оперативната самостоятелност на ИЗПЪЛНИТЕЛЯ;
8.1.3. Да прави възражения по изпълнението на работите по предмета на договора в случай на неточно изпълнение;

8.1.4. Да откаже приемане и заплащане на част или на цялото възнаграждение, в случай че ИЗПЪЛНИТЕЛЯТ се е отклонил от поръчката или работата му е с недостатъци.

8.1.5. Да откаже заплащане на част или на цялото възнаграждение, в случай, че установи неизпълнение на задълженото на ИЗПЪЛНИТЕЛЯ за сключване и поддържане на застраховката по чл. 171, ал. 1 от ЗУТ, до отстраняване на нарушението.
8.2. ВЪЗЛОЖИТЕЛЯТ е длъжен:
8.2.1. Да заплати на ИЗПЪЛНИТЕЛЯ уговореното в договора възнаграждение в размера, сроковете и при условията, предвидени в него.

8.2.2. Да определи свой представител - Консултант, който да има правата и задълженията да го представлява пред ИЗПЪЛНИТЕЛЯ по изпълнението на договора;
8.2.3. Да уведомява писмено ИЗПЪЛНИТЕЛЯ за проявилите се в гаранционния срок недостатъци (дефекти) на извършеното в изпълнение на настоящия договор.

IX. ПРАВА И ЗАДЪЛЖЕНИЯ НА ИЗПЪЛНИТЕЛЯ.
9.1. ИЗПЪЛНИТЕЛЯТ има право:
9.1.1. Да получи договорената в т. 3 цена при условията и в сроковете, предвидени в договора;
9.1.2. Да иска от ВЪЗЛОЖИТЕЛЯ допълнителна информация и съдействие за изпълнение на възложената му работа.

9.1.3. Да уведомява ВЪЗЛОЖИТЕЛЯ писмено за възникнали въпроси;

9.2. ИЗПЪЛНИТЕЛЯТ е длъжен:

9.2.1. Да изпълни всички дейности по предмета на договора качествено, в обхвата, сроковете и при спазване условията, посочени в договора и приложенията към него и на изискванията на действащите нормативни актове, приложими към тези дейности. Допълнителни работи няма да бъдат заплащани от ВЪЗЛОЖИТЕЛЯ;
9.2.2. Да предоставя своевременно исканата от ВЪЗЛОЖИТЕЛЯ информация за хода на изпълнение на договора;
9.2.3. Да предоставя възможност на ВЪЗЛОЖИТЕЛЯ да проверява изпълнението на предмета на договора;
9.2.4. Да определи упълномощен свой представител, който да има правата и задълженията да го представлява пред ВЪЗЛОЖИТЕЛЯ по изпълнението на настоящия договор;
9.2.5. Да изпълнява предмета на настоящия договор в съответствие със строителните правила и нормативи, действащи в Република България и изискванията на ВЪЗЛОЖИТЕЛЯ;
9.2.6. Да осигури координатор по безопасност и здраве за етапа на строителството в съответствие с изискванията на Наредба № 2 от 2004 г. за минимални изисквания за здравословни и безопасни условия на труд при извършване на строително – монтажни работи;
9.2.7. Да осигурява винаги достъп до строежите на съответните контролни органи и на представителите на ВЪЗЛОЖИТЕЛЯ и консултанта, с когото ВЪЗЛОЖИТЕЛЯТ има сключен договор;
9.2.8. Да оформи, съхранява и предоставя, при поискване от представители на ВЪЗЛОЖИТЕЛЯ и на специализираните контролни органи, заповедна книга съгласно чл. 170, ал. 3 от ЗУТ на строежите, съответно подписана и подпечатана от консултанта;
9.2.9. Да осигури изискващите се здравословни и безопасни условия на труд при изпълнение на ръководените от него строително-монтажни работи. Щетите, настъпили в резултат от неспазване на това задължение, са изцяло за сметка на ИЗПЪЛНИТЕЛЯ;
9.2.10. Да ограничи действията на своя персонал и механизация в границите на строителната площадка, като не допуска навлизането им в съседни терени;
9.2.11. Да отстрани всички забележки отбелязани в Констативен акт обр. 15;
9.2.12. Да е застрахован за имуществена отговорност за вреди, причинени на другите участници в строителството и/или на трети лица вследствие на неправомерни действия или бездействия при или по повод изпълнение на задълженията му съгласно чл. 171, ал. 1 от ЗУТ.
9.2.13. Да предоставя на ВЪЗЛОЖИТЕЛЯ периодично актуално копие от застрахователната си полица по чл. 171, ал. 1 от ЗУТ;

9.2.14. Да отстранява проявилите се дефекти по време на гаранционния период в установените за това срокове;

9.2.15. Да не разгласява пред трети лица факти, обстоятелства, сведения и всяка друга информация, относно дейността на ВЪЗЛОЖИТЕЛЯ, които е узнал във връзка или по повод изпълнението на договора, освен в предвидените от закона случаи;
9.2.16. Да отговаря за извършената от подизпълнителите си работа, когато за изпълнението на поръчката е ангажирал подизпълнители, като за своя работа.

9.2.17. Да предвиди и заплати за всички необходими разходи за изграждане и охрана на строежа.
9.2.18. Незабавно да докладва на Възложителя за всички заподозрени и/или доказани случаи на измама и/или нередност. В случай на установена нередност, Изпълнителят е длъжен да възстанови на Възложителя всички неправомерно изплатени суми, заедно с дължимите лихви.

9.2.19. При констатиране от страна на Възложителя на непълноти и грешки в материалите и документите, свързани с поръчката на Изпълнителя, същият е длъжен  да ги отстрани за своя сметка след писменото уведомяване от страна на Възложителя.

9.2.20. Да осигурява и предоставя при поискване всички разходно-оправдателни документи и други документи с доказателствена стойност, свързани с изпълнението на дейностите по настоящия договор, за период от три години след приключването на Програмата. 

9.2.21. При проверка на място от страна на Управляващия Орган на Програмата за трансгранично сътрудничество „Румъния-България” 2007-2013 г., Националния партниращ орган, Сертифициращия орган,  Одитиращия орган и органи на Европейската Комисия, Изпълнителят по настоящия договор се задължава да осигури присъствие на негов представител за преглед на документи, удостоверяващи направените разходи в рамките на настоящия договор, както и всякаква друга информация, свързана с изпълнението на договора.

9.2.22. Всички препоръки направени от страна на Управляващия орган на Програмата за трансгранично сътрудничество „Румъния-България” 2007-2013 г., в резултат на направена документална проверка или проверка на място, следва да бъдат изпълнени в указания срок.   

9.2.23. Изпълнителят е длъжен да спазва изискванията за изпълнение на мерките за информация и публичност при изпълнение на дейностите по Програмата за трансгранично сътрудничество „Румъния-България” 2007-2013 г. Всяка информация, представена от Изпълнителя трябва да конкретизира, че Проектът е получил финансиране от Европейския фонд за регионално развитие чрез Програмата за трансгранично сътрудничество „Румъния-България” 2007-2013 г. Всяка публикация в каквато и да било форма и в каквото и да е средство за масова информация, в това число и в Интернет, трябва да съдържа следното заявление: Този документ е създаден в рамките на проект No 2(4i)-1.1-12/ MIS ETC 318 "Подобряване на връзката на транспортната инфраструктура между окръг Телеорман и област Плевен чрез рехабилитация на пътищата в Община Селел и Община Гулянци", финансиран по Програмата за трансгранично сътрудничество „Румъния-България” 2007-2013 г. Цялата отговорност за съдържанието на публикацията се носи от <името на изпълнителя> и при никакви обстоятелства не може да се счита, че този документ отразява официалното становище на Европейския съюз и Управляващия орган.” 
9.2.24. Изпълнителят е длъжен да съхранява всички документи по изпълнението на настоящия договор, както следва:

- за период от 3 години след датата на приключване и отчитане на Програмата за трансгранично сътрудничество „Румъния-България” 2007-2013 г.

- за период от 3 години след частичното приключване на съответния проект, съгласно чл.88 от Регламент 1083/2006г.

9.2.25. Изпълнителят се задължава да уведоми с писмено известие Възложителя за спиране на изпълнението на този договор поради непреодолима сила;

9.2.26. Изпълнителят се задължава да изпълнява своите задължения по този договор безпристрастно и лоялно и съобразно принципите на професионалната етика;

9.2.27. Изпълнителят по настоящия договор е длъжен да допуска Управляващия Орган на Програмата за трансгранично сътрудничество „Румъния-България” 2007-2013 г., Националния партниращ орган, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и/или техни представители и външни одитори, да проверяват, посредством проучване на документацията му или проверки на място и да проведат пълен одит, при необходимост, въз основа на разходнооправдателните документи, приложени към счетоводните отчети, счетоводната документация и други документи, свързани с финансирането на проекта. Тези проверки могат да се провеждат в срок до три години след приключването на Програмата в съответствие с изискванията на Регламент 1083/2006г. на Съвета, както и до приключване на евентуални административни, следствени или съдебни производства. 

9.2.28. Изпълнителят е длъжен да допусне Управляващия Орган на Програмата за трансгранично сътрудничество „Румъния-България” 2007-2013 г., Националния партниращ орган, Сертифициращия орган, националните одитиращи органи, Европейската служба за борба с измамите и/или техни представители и външни одитори, да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения, както и приложимото национално законодателство. 

За тази цел Изпълнителят е длъжен да предостави на служителите или представителите на Управляващия Орган на Програмата за трансгранично сътрудничество „Румъния-България” 2007-2013 г., Националния партниращ орган, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и външни одитори достъп до местата, където се осъществява, както и да направи всичко необходимо, за да улесни работата им. Достъпът предоставен на служителите или представителите на съответните органи, цитирани по-горе трябва да бъде поверителен спрямо трети страни без ущърб на публично-правните им задължения. Документите трябва да се съхраняват на достъпно място и да са картотекирани по начин, който улеснява проверката, а Изпълнителят следва да уведоми Възложителя за точното им местонахождение. 

Изпълнителят се задължава да осигурява и предоставя при поискване всички разходооправдателни документи и други документи с доказателствена стойност, свързани с изпълнението на дейностите по настоящия договор, за период от три години след приключването на Програмата. 

При проверка на място от страна на Възложителя, Управляващия Орган на Програмата за трансгранично сътрудничество „Румъния-България” 2007-2013 г., Националния партниращ орган, Одитиращия орган и органи на Европейската Комисия, Изпълнителя по настоящия договор се задължава да осигури присъствие на негов представител, достъп до помещения, преглед на документи, удостоверяващи направените разходи в рамките на настоящия договор. 

Всички препоръки направени от страна на Възложителя и/или Управляващия орган на Програмата за трансгранично сътрудничество „Румъния-България” 2007-2013 г в резултат на направена документална проверка или проверка на място, следва да бъдат изпълнени в указания срок.   

X. ГАРАНЦИОННА ОТГОВОРНОСТ.

10.1. Изпълнителя се задължава да отстранява за своя сметка скритите недостатъци и появилите се впоследствие дефекти в гаранционните срокове, които съгласно офертата не могат да бъдат по-малки от минималните гаранционни срокове по НАРЕДБА № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.
Гаранционните срокове за изпълняваните видове СМР се определят на:

- 1 /една/ години за Земни и пътни работи
- 2 /две/ години за Асфалтови работи
- 10/словом /десет/ години за съоръжения
10.2. На основание чл. 160, ал. 5 от ЗУТ, гаранционните срокове текат от деня на въвеждане на строителния обект в експлоатация, с издаване на разрешение за неговото ползване.

10.3. Всички дефекти, възникнали преди края на гаранционните срокове се констатират с протокол.

10.4. При проявени дефекти, преди края на гаранционните срокове, в резултат на вложени некачествени материали, доставени от ИЗПЪЛНИТЕЛЯ или некачествено извършени работи от ИЗПЪЛНИТЕЛЯ, същият ще ги отстрани за своя сметка. 

10.5 За проявилите се в гаранционните срокове дефекти, ВЪЗЛОЖИТЕЛЯТ уведомява писмено ИЗПЪЛНИТЕЛЯ в 7-дневен срок след появата на дефекта. След получаване на уведомлението, ИЗПЪЛНИТЕЛЯТ, съгласувано с ВЪЗЛОЖИТЕЛЯ, е длъжен в 7 - дневен срок да предприеме действия за отстраняване на дефектите в технологично необходимия срок за подобен вид СМР.

ХI. ГАРАНЦИЯ ЗА ИЗПЪЛНЕНИЕ НА ДОГОВОРА.

11.1. ИЗПЪЛНИТЕЛЯТ при подписване на договора следва да представи документ за внесена гаранция за изпълнение на задълженията си по него, в съответствие с договореното в една от следните форми:

11.1.1. Депозит на парична сума в лева в размер на 5 % от общата стойност по т. 3.1. по следната банкова сметка на Възложителя:

БАНКА: „Общинска банка” клон Гулянци, 

IBAN BG45SOMB91303336322501, 

BIC SOMBBGSF.

11.1.2. Банкова гаранция за сума в лева в размер на 5 % от общата стойност по т. 3.1. със срок на валидност 30 (тридесет) дни, след датата на получаване на Удостоверение за въвеждане в експлоатация/ Разрешение за ползване на всички строежи. Гаранцията трябва да бъде безусловна, неотменима, с възможност да се усвои изцяло или на части в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане, при първо писмено искане от ВЪЗЛОЖИТЕЛЯТ, в случай че ИЗПЪЛНИТЕЛЯТ не е изпълнил някое от задълженията си по договора, в съответствие с определеното в него.

11.2. Разходите по откриването на депозита или на банковата гаранция са за сметка на ИЗПЪЛНИТЕЛЯ, а разходите по евентуалното им усвояване – за сметка на ВЪЗЛОЖИТЕЛЯ.

11.3. Гаранцията за изпълнение на договора (депозит или банкова гаранция) се освобождава след изтичане на 30 (тридесет) дни от датата на получаване на Удостоверението за въвеждане в експлоатация на обектите освен, ако ВЪЗЛОЖИТЕЛЯТ е усвоил същата, преди приключване на договора, по причина на неизпълнение от страна на ИЗПЪЛНИТЕЛЯ на някое от задълженията му в съответствие с определеното в него.

11.4. В случай, че срокът на валидност на банковата гаранция е по-малък от срока определен по т.9.3., ИЗПЪЛНИТЕЛЯТ е длъжен един месец преди изтичането на срока на валидност на банковата гаранция да удължи нейното действие. В противен случай, възложителяТ усвоява сумите по гаранцията и ги задържа като гаранционен депозит за изпълнение на договора, съобразно условията на настоящия договор.
11.5. ВЪЗЛОЖИТЕЛЯТ не дължи на ИЗПЪЛНИТЕЛЯ лихви върху сумите по гаранцията за изпълнение, за времето, през което тези суми законно са престояли при него.

XII . ЗАСТРАХОВАНЕ И ОБЕЗЩЕТЕНИЯ .

12.1. ИЗПЪЛНИТЕЛЯТ ще носи пълна отговорност за изпълняваните от него и подизпълнителите му (ако има такива) дейности от датата на подписване на договора, до деня на изтичане на гаранционните срокове за строежа. В случай на повреди и щети поради някаква причина, възникнали при изпълнение на работи по строежа, или при части от тях, или на неговата механизация, ИЗПЪЛНИТЕЛЯТ ще ги отстрани за своя сметка.

12.2. Изпълнителят е отговорен за всички застраховки и обезщетения по отношение на своя персонал и собственост.

12.3. ИЗПЪЛНИТЕЛЯТ е длъжен да представя на ВЪЗЛОЖИТЕЛЯ всички Застрахователни полици и приложения към тях в оригинал и да го уведомява за всички обстоятелства относно изпълнението на задълженията си по застрахователния договор.

ХІІI. САНКЦИИ.

13.1. Ако ИЗПЪЛНИТЕЛЯТ не изпълни предмета на договора в договорения срок за изпълнение на дейностите, същият дължи на ВЪЗЛОЖИТЕЛЯ неустойка в размер на 0.5 %   ( нула цяло и пет процента) от стойността на дължимата му сума за всеки просрочен ден, но не повече от 10%  (десет процента) от стойността по т.3 на съответната дейност.
13.2. При неточно или некачествено изпълнение, ИЗПЪЛНИТЕЛЯТ дължи на ВЪЗЛОЖИТЕЛЯ, освен отстраняване на недостатъците, и неустойка в размер 10% (десет процента) от стойността на разходите, необходими за отстраняване на неточното или некачествено изпълнение.
13.3. Ако строежът не може да бъде въведен в експлоатация по надлежния ред, поради констатирани от Държавната приемателна комисия отклонения от строителните книжа и/или поради други отклонения от нормативните изисквания, ИЗПЪЛНИТЕЛЯТ дължи на ВЪЗЛОЖИТЕЛЯ неустойка за неизпълнение в размер на 10% (десет процента) от стойността на договора. Неустойката не отменя задължението на ИЗПЪЛНИТЕЛЯ да отстрани за своя сметка констатираните отклонения в определения от комисията срок, както и задължението му за по-нататъшно спазване на нормативните разпоредби, както и на изискванията на проектната документация.

13.4.  При забава на плащането ВЪЗЛОЖИТЕЛЯТ дължи на ИЗПЪЛНИТЕЛЯ неустойка  в размер на 0,5% (нула цяло и пет процента) върху стойността на договора за всеки ден забава, но не повече от 10% (десет процента) върху стойността на договора.

13.5. ВЪЗЛОЖИТЕЛЯТ има право да прихване дължимата съгласно договора неустойка от стойността на внесената гаранция, съответно за същата сума да усвои частично или изцяло предоставената банкова гаранция за изпълнение. 
13.6. Всяка от страните може да претендира по общия ред за обезщетения за претърпените от нея вреди, ако техния размер надвишава уговорената неустойка.

XIV . ПРЕКРАТЯВАНЕ НА ДОГОВОРА.

14.1. Настоящият договор може да бъде прекратен при следните обстоятелства:

1 По взаимно съгласие. 

2  При виновно неизпълнение на задълженията на една от страните по договора с 10 /десет/ дневно писмено предизвестие от изправната до неизправната страна. 

3. С писмено уведомление от Възложителя до Изпълнителя при забавяне с повече от 10 /десет/ работни дни. 

4. Ако в резултат на непредвидени обстоятелства Възложителят не е в състояние да изпълни своите задължения, с писмено уведомление, веднага след настъпване на обстоятелствата.

5. С окончателното му изпълнение и след изтичане на срока по чл.2.

14.2 . При преобразуване на изпълнителя, ако правоприемникът не отговаря на условията по чл. 43, ал. 7, изречение второ от Закона за обществените поръчки, договорът за обществената поръчка се прекратява по право, като изпълнителят, съответно правоприемникът дължи обезщетение по общия исков ред.

ХV. НЕПРЕОДОЛИМА СИЛА.

15.1. Страните се освобождават от отговорност за неизпълнение на задълженията си по договора, когато невъзможността за изпълнение се дължи на непреодолима сила. Ако страната е била в забава, тя не може да се позовава на непреодолима сила. Непреодолима сила е непредвидимо или непредотвратимо събитие от извънреден характер, възникнало след сключване на договора.
15.2. Страната, която не може да изпълни задължението си поради непреодолима сила, в срок от седем календарни дни от настъпването на съответното събитие, уведомява писмено другата страна за това обстоятелство. В същия срок с препоръчана поща или чрез куриерска служба страната, позоваваща се на непреодолима сила, трябва да изпрати на другата страна писмено потвърждение за възникването й, изходящо от официален орган (Търговска палата). При неуведомяване се дължи обезщетение за настъпилите от това вреди.
15.3. Докато трае непреодолимата сила, изпълнението на задълженията и на свързаните с тях насрещни задължения спира. Съответните срокове за изпълнение се удължават с времето, през което е била налице непреодолима сила.

15.4. Ако непреодолимата сила трае толкова дълго, че някоя от страните вече няма интерес от изпълнението, тя има право да прекрати договора с писмено уведомление до другата страна.

ХVI. ЕКСПЕРТИ .

16.4. По време на изпълнението на поръчката Изпълнителят няма право да сменя лицата, посочени в офертата му и експертите в Списъка на експертите в екипа, отговорен за изпълнение на поръчката без предварително писмено съгласие на Възложителя.
Изпълнителят може да предложи смяна на експерт в следните случаи:

· при смърт на експерта;

· при невъзможност на експерта да изпълнява възложената му работа повече от 1 (един) месец; 
· при лишаване на експерта от правото да упражнява определена професия или дейност, пряко свързана с дейността му в изпълнението на настоящия договор;
· при осъждане на експерта на лишаване от свобода за умишлено престъпление от общ характер;
· при необходимост от замяна на експерта поради причини, които не зависят от Изпълнителя.
16.5. В тези случаи Изпълнителят уведомява Възложителя в писмен вид, като мотивира предложението си за смяна на експерт и прилага доказателства за наличието на някое от описаните основания. С уведомлението Изпълнителят предлага експерт, който да замени досегашния експерт, като посочва квалификацията и професионалния му опит и прилага доказателства за това. Новият експерт трябва да притежава квалификация, умения и опит, еквивалентни на тези или по-високи от тези на заменения експерт.

16.6. Възложителят може да приеме замяната или мотивирано да откаже предложения експерт. При отказ от страна на Възложителя да приеме предложения експерт, Изпълнителят предлага друг експерт, отговарящ на изискванията на Възложителя с ново уведомление, което съдържа описаната по–горе информация и доказателства. 

16.7. Допълнителните разходи, възникнали в резултат от смяната на експерт, са за сметка на Изпълнителя. 
ХVIІ ВЪЗЛАГАНЕ НА ПОДИЗПЪЛНЕНИЕ НА ДОГОВОРА

17. (1) Изпълнителя сключва договор за подизпълнение с подизпълнителите, посочени в офертата. Сключването на договор за подизпълнение не освобождава изпълнителя от отговорността му за изпълнение на договора за обществена поръчка.

(2) Изпълнителят няма право да:

1. сключва договор за подизпълнение с лице, за което е налице обстоятелство по чл. 47, ал. 1 или 5 от Закона за обществените поръчки;

2. възлага изпълнението на една или повече от дейностите, включени в предмета на обществената поръчка, на лица, които не са подизпълнители;

3. заменя посочен в офертата подизпълнител, освен когато:

а) за предложения подизпълнител е налице или възникне обстоятелство по чл. 47, ал. 1 или 5 от Закона за обществените поръчки;

б) предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за подизпълнение;

в) договорът за подизпълнение е прекратен по вина на подизпълнителя, включително в случаите по ал. 6.

(3) В срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, изпълнителят изпраща оригинален екземпляр от договора или допълнителното споразумение на възложителя заедно с доказателства, че не е нарушена забраната по ал. 2.

(4) Подизпълнителят няма право да превъзлага една или повече от дейностите, които са включени в предмета на договора за подизпълнение.

(5) Не е нарушение на забраната по ал. 2, т. 2 и по ал. 4 доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно - от договора за подизпълнение.

(6) Изпълнителят е длъжен да прекрати договор за подизпълнение, ако по време на изпълнението му възникне обстоятелство по чл. 47, ал. 1 или 5 от Закона за обществените поръчки, както и при нарушаване на забраната по ал. 4 в 14-дневен срок от узнаването. В тези случаи изпълнителят сключва нов договор за подизпълнение при спазване на условията и изискванията на ал. 1 - 5.

(7) Възложителят приема изпълнението на дейност по договора за обществена поръчка, за която изпълнителят е сключил договор за подизпълнение, в присъствието на изпълнителя и на подизпълнителя.

(8) При приемането на работата изпълнителят може да представи на възложителя доказателства, че договорът за подизпълнение е прекратен, или работата или част от нея не е извършена от подизпълнителя.

(9) Възложителят извършва окончателното плащане по договор за обществена поръчка, за който има сключени договори за подизпълнение, след като получи от изпълнителя доказателства, че е заплатил на подизпълнителите всички работи, приети по реда на ал. 7.

(10) Алинея 9 не се прилага в случаите по ал. 8.

ХVIІI.. ОБЩИ РАЗПОРЕДБИ.

17.1. Настоящият договор може да бъде изменени само при условията на ЗОП.

17.2. Всички спорове по изпълнението на настоящия договор се решават от страните чрез преговори, а при непостигане на съгласие - от компетентния български съд.

17.3. За всички неуредени с настоящия договор въпроси се прилагат действащите разпоредби на българското гражданско законодателство.

17.4. Всички съобщения и уведомления между страните по повод договора се извършват в писмена форма чрез факс, препоръчана поща с обратна разписка или куриерска служба. 

17.5. Когато някоя от страните по договора предостави на другата страна и електронно копие на документ, съобщение или уведомление, при несъответствие на съдържанието между хартиения и електронния носител, за валидни се считат записите на хартиения носител. 

17.6. Никоя от страните няма право да прехвърля свои права или задължения по договора на трети лица, без предварителното писмено съгласие на другата страна.

17.7. При преобразуване на изпълнителя в съответствие със законодателството на държавата, в която е установен, възложителят сключва договор за продължаване на договора за обществена поръчка с правоприемник. Договор за продължаване на договора за обществена поръчка се сключва само с правоприемник, за когото не са налице обстоятелствата по чл. 47, ал. 1 и 5 от Закона за обществените поръчки, посочените от възложителя обстоятелства по чл. 47, ал. 2 от Закона за обществените поръчки и изискванията относно критериите за подбор. С договора с правоприемника не може да се правят промени в договора за обществената поръчка. Когато при преобразуването дружеството на първоначалния изпълнител не се прекратява, то отговаря солидарно с новия изпълнител – правоприемник
17.8. Договорът влиза в сила от деня на подписването му от двете страни.

17.9. Настоящият договор, ведно с приложенията, се състави в два еднообразни екземпляра – един за ВЪЗЛОЖИТЕЛЯ и един за ИЗПЪЛНИТЕЛЯ.

Приложения:

Приложение № 1 – Техническа спецификация (от документацията за участие);

Приложение № 2 – Техническа оферта от офертата на ИЗПЪЛНИТЕЛЯ;

